Fra Arnøyhamn bygdelag

Til

Samferdselsetaten, Troms og Finnmark fylkeskommune

Skjervøy kommune

Media Arnøyhamn 9. januar 2023

**Tilstanden på fylkesveiene på Arnøya.**

Innbyggerne på Arnøya er fortvilt over standarden på fylkesveiene på Arnøya.

Vi ser at flere av kommunene i Troms posisjonerer seg for å få midler til vedlikehold av veiene sine. Arnøyhamn bygdelag ber vår kommune å si kraftigere fra nå.

Veiene her er under enhver kritikk. Det har foregått flikking å veidekket i flere år, asfalten smuldrer opp og lager dype hull som igjen ødelegger dekkene.

Vi i bygdelaget inviterer kommunen og fylkespolitikerne med på befaring på veiene på Arnøya etter avslutta vintersesong.

Bygdelaget ber herved fylket som eier av veiene om informasjon om hvor veiene står på prioriteringslista for vedlikehold, dersom slik liste finnes.

Mvh. Arnøyhamn bygdelag v/leder Gerd Ingrid Larsen